ઝીણાની તસવીરને લઈને વિવાદ ત્યારે થયો જ્યારે અલીગઢના ભાજપ સાંસદ સતીષ ગૌત્તમે એએમયૂના કુલપતિ તારિક મંસૂરને પત્ર લખી યુનિવર્સિટીના છાત્ર સંઘ ભવનમાં મહંમદઅલી ઝીણાની લગાવવામાં આવેલી તસવીર અંગે ખુલાસો માંગ્યો. પરંતુ વિશ્ર્વ વિદ્યાલય પ્રશાસનની બેશરમીની હદ જુઓ, તે નફ્ફટાઈપૂર્વક કહે છે કે, ભાઈ, ઝીણા તો ૧૯૩૮માં અહીં આવ્યા હતા અને તેમને માનદ્ ઉપાધિ આપવામાં આવી છે. અને ઝીણાને આજીવન સદસ્યતા મળી છે. માટે ઝીણાની તસવીર લગાવવી એમાં કાંઈ જ ખોટું નથી. દેશના વિભાજનના સૌથી મોટા ખલનાયક, લાખો હિન્દુઓના ખૂની, હજારો હિન્દુ મહિલાઓના બળાત્કાર કરવાના આરોપી ઝીણાની શાનમાં કુરનિશો બજાવતા આ બેશરમ લોકો પાસે એ વાતનો જવાબ છે કે અલીગઢ મુસ્લિમ યુનિવર્સિટીએ અત્યાર સુધી ૧૬૫થી પણ વધુ લોકોને આજીવન સદસ્યતા આપી છે છતાં ઝીણા પર આટલો પ્રેમ કેમ ? દેશના લાખો લોકોના હત્યારા ઝીણા માટે આટલી સહિષ્ણુતા હોય, તો વિશ્ર્વવિદ્યાલય માટે જમીન દાનમાં આપનાર મહેન્દ્ર પ્રતાપસિંહ સામે અસહિષ્ણુતા કેમ ? કેમ તેમની જયંતી ઊજવવાનો વિરોધ થાય છે.